smcproject/ml-wiki-sentences huggingface dataset:
ദുർബലമായ വ്യവസ്ഥയ്‌ക്കെതിരായ നടപടിയാണ് മറ്റൊരു വർഗ്ഗീകരണം; അനധികൃത ഡാറ്റ ആക്സസ്, അനിയന്ത്രിതമായ കോഡ് എക്സിക്യൂഷൻ, സേവനം നിരസിക്കൽ എന്നിവ ഉദാഹരണങ്ങളാണ്.
ഒരു കമ്പ്യൂട്ടർ സിസ്റ്റത്തിലേക്ക് സൂപ്പർ യൂസർ ലെവൽ ആക്സസ് നൽകുന്നതിനാണ് നിരവധി ചൂഷണങ്ങൾ രൂപകൽപ്പന ചെയ്തിരിക്കുന്നത്.
എന്നിരുന്നാലും, നിരവധി ചൂഷണങ്ങൾ ഉപയോഗിക്കാനും കഴിയും, ആദ്യം താഴ്ന്ന നിലയിലുള്ള പ്രവേശനം നേടുക, തുടർന്ന് ഒരാൾ ഉയർന്ന ഭരണപരമായ തലത്തിൽ എത്തുന്നതുവരെ (പലപ്പോഴും "റൂട്ട്" എന്ന് വിളിക്കപ്പെടുന്ന) പ്രത്യേകാവകാശങ്ങൾ വർദ്ധിപ്പിക്കുക.
ബാധിത സോഫ്റ്റ്‌വെയറിന്റെ രചയിതാക്കൾക്ക് ഒരു എസ്‌പ്ലോയ്ഡ് അറിയിച്ചതിനുശേഷം, അപകടസാധ്യത പലപ്പോഴും ഒരു പാച്ചിലൂടെ പരിഹരിക്കപ്പെടുകയും ചൂഷണം ഉപയോഗയോഗ്യമല്ലാതാവുകയും ചെയ്യുന്നു.
അതുകൊണ്ടാണ് ചില ബ്ലാക്ക് ഹാറ്റ് ഹാക്കർമാരും സൈനിക അല്ലെങ്കിൽ രഹസ്യാന്വേഷണ ഏജൻസികളുടെ ഹാക്കർമാരും അവരുടെ ചൂഷണം പ്രസിദ്ധീകരിക്കാതെ സ്വകാര്യമായി സൂക്ഷിക്കുന്നത്.
എല്ലാവർക്കും അജ്ഞാതമായ ചൂഷണങ്ങൾ, എന്നാൽ അവ കണ്ടെത്തി വികസിപ്പിച്ച ആളുകളെ സീറോ ഡെയ് എസ്‌പ്ലോയ്ഡ് എന്ന് വിളിക്കുന്നു.
എസ്‌പ്ലോയ്റ്റുകൾ  സാധാരണമായി വർഗ്ഗീകരിച്ചിരിക്കുന്നത് അവർ ചൂഷണം ചെയ്യുന്ന തരത്തിലുള്ളതനുസരിച്ചാണ് ,അവ ലോക്കൽ / റിമോട്ട് ആണെങ്കിലും ചൂഷണം പ്രവർത്തിപ്പിക്കുന്നതിന്റെ ഫലമാണോ (ഉദാ  EoP, DoS , കബളിപ്പിക്കൽ ).
പിവറ്റിംഗ്
എല്ലാ മെഷീനുകളിലേക്കും നേരിട്ട് പ്രവേശിക്കുന്നത് നിരോധിച്ചേക്കാവുന്ന ഫയർവാൾ കോൺഫിഗറേഷനുകൾ പോലുള്ള നിയന്ത്രണങ്ങൾ ഒഴിവാക്കാൻ ഒരേ നെറ്റ്‌വർക്കിലെ മറ്റ് സിസ്റ്റങ്ങളെ ആക്രമിക്കാൻ വിട്ടുവീഴ്ച ചെയ്യാത്ത സിസ്റ്റം ഉപയോഗിക്കുന്ന നുഴഞ്ഞുകയറ്റ പരീക്ഷകർ ഉപയോഗിക്കുന്ന ഒരു രീതിയെ പിവറ്റിംഗ് സൂചിപ്പിക്കുന്നു.
ഉദാഹരണത്തിന്, ഒരു കോർപ്പറേറ്റ് നെറ്റ്‌വർക്കിലെ ഒരു ആക്രമണകാരി ഒരു വെബ് സെർവറിൽ വിട്ടുവീഴ്ച ചെയ്യുകയാണെങ്കിൽ, ആക്രമണകാരിക്ക് നെറ്റ്‌വർക്കിലെ മറ്റ് സിസ്റ്റങ്ങളെ ആക്രമിക്കാൻ വിട്ടുവീഴ്ച ചെയ്യാത്ത വെബ് സെർവർ ഉപയോഗിക്കാൻ കഴിയും.
ഇത്തരത്തിലുള്ള ആക്രമണങ്ങളെ പലപ്പോഴും മൾട്ടി-ലേയേർഡ് ആക്രമണങ്ങൾ എന്ന് വിളിക്കുന്നു.
പിവറ്റിംഗ് ഐലൻഡ് ഹോപ്പിംഗ് എന്നും അറിയപ്പെടുന്നു.
പിവറ്റിംഗിനെ പ്രോക്സി പിവറ്റിംഗ്, വിപിഎൻ പിവറ്റിംഗ് എന്നിങ്ങനെ വേർതിരിക്കാം.
മെഷീനിൽ ഒരു പ്രോക്സി പേലോഡ് ഉപയോഗിച്ച് വിട്ടുവീഴ്ച ചെയ്യാത്ത ടാർഗെറ്റിലൂടെ ട്രാഫിക് ചാനൽ ചെയ്യുന്നതും കമ്പ്യൂട്ടറിൽ നിന്ന് ആക്രമണങ്ങൾ ആരംഭിക്കുന്നതും പ്രോക്സി പിവറ്റിംഗ് സാധാരണയായി വിവരിക്കുന്നു.
ഇത്തരത്തിലുള്ള പിവറ്റിംഗ് പ്രോക്സി പിന്തുണയ്ക്കുന്ന ചില ടിസിപി , യുഡിപി പോർട്ടുകളിലേക്ക് പരിമിതപ്പെടുത്തിയിരിക്കുന്നു.
ആ ടാർ‌ഗെറ്റ് മെഷീനിലൂടെ ഏതെങ്കിലും നെറ്റ്‌വർക്ക് ട്രാഫിക്കിനെ നയിക്കുന്നതിന് വിട്ടുവീഴ്ചയില്ലാത്ത മെഷീനിലേക്ക് തുരങ്കം വെക്കുന്നതിന് എൻ‌ക്രിപ്റ്റ് ചെയ്ത ലെയർ സൃഷ്ടിക്കാൻ ആക്രമണകാരിയെ വിപിഎൻ പിവറ്റിംഗ് പ്രാപ്തമാക്കുന്നു, ഉദാഹരണത്തിന്, വിട്ടുവീഴ്ച ചെയ്യാത്ത മെഷീനിലൂടെ ആന്തരിക നെറ്റ്‌വർക്കിൽ ഒരു ദുർബലത സ്കാൻ പ്രവർത്തിപ്പിക്കുന്നതിന്, ആക്രമണകാരിക്ക് പൂർണ്ണ നെറ്റ്‌വർക്ക് ആക്സസ് ഫലപ്രദമായി നൽകുന്നു അവർ ഫയർവാളിന് പിന്നിലാണെന്നപോലെ.
ഇതും കാണുക കമ്പ്യൂട്ടർ സുരക്ഷ കമ്പ്യൂട്ടർ വൈറസ് ക്രൈംവെയർ കിറ്റ് ചൂഷണം ചെയ്യുക ഹാക്കിംഗ്: ആർട്ട് ഓഫ് എക്സ്പ്ലോയിറ്റേഷൻ (രണ്ടാം പതിപ്പ്) ഐടി റിസ്ക് മെറ്റാസ്‌പ്ലോയിറ്റ് ഷെൽകോഡ് w3af ചതുരശ്ര കുറിപ്പുകൾ ബാഹ്യ ലിങ്കുകൾ Computer security exploits എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഇലന്തൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Elanthoor_Gramapanchayath ഇലന്തൂർ ഇലന്തൂർ 9°17′00″N 76°43′00″E ﻿ / ﻿ 9.283333°N 76.716667°E ﻿ / 9.283333; 76.716667 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പത്തനംതിട്ട വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 15.09 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 14747 ജനസാന്ദ്രത 977/ ച.
പത്തനംതിട്ട ജില്ലയിലെ കോഴഞ്ചേരി താലൂക്കിൽ , ഇലന്തൂർ ബ്ളോക്ക് എന്ന പരിധിയിൽ വരുന്ന ഗ്രാമപഞ്ചായത്താണ് ഇലന്തൂർ ഗ്രാമപഞ്ചായത്ത് .
15.09 ചതുരശ്ര കിലോമീറ്റർ വിസ്തൃതിയുണ്ട്.
പഞ്ചായത്തിന്റെ അതിരുകൾ വടക്ക്- മല്ലപ്പുഴശ്ശേരി ഗ്രാമപഞ്ചായത്തും , കിഴക്ക്- നാരങ്ങാനം ഗ്രാമപഞ്ചായത്തും തെക്ക്- ചെന്നീർക്കര , പത്തനംതിട്ട മുനിസിപ്പാലിറ്റികളും പടിഞ്ഞാറ്-മല്ലപ്പുഴശ്ശേരി, മെഴുവേലി  ഗ്രാമപഞ്ചായത്ത് എന്നിവയുമാണ്.
പഞ്ചായത്ത് പ്രസിഡന്റ് എസ് സുധർമ്മ.
ആകെ വാർഡുകൾ 13.
മുൻ പ്രസിഡന്റ് എം കെ സജി.
ഭരണം കോൺഗ്രസിന്.
ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരള സർക്കാർ വെബ്സൈറ്റ്, ഇലന്തൂർ ഗ്രാമപഞ്ചായത്ത് Archived 2016-03-04 at the Wayback Machine .
ഇലപ്പേൻ ഇംഗ്ലീഷ് വിലാസം https://ml.wikipedia.org/wiki/Thrips
ചെടികളില് നിന്ന് നീരുറ്റിക്കുടിക്കുന്ന ഒരു കീടമാണ് ഇലപ്പേന് (Thrips).
നെല്ല് , പച്ചക്കറികൾ തുടങ്ങിയ വിളകളിലാന് ഇലപ്പേനിന്റെ ആക്രമണം കൂടുതലായി കണ്ടുവരുന്നത്.
ഇലകളിലും പൂക്കളിലും തണല് ഉള്ള ഭാഗങ്ങളില് ഇലപ്പേന് ധാരാളമായി കാണുന്നു .
ഇലപ്പേനിനെ നിയന്ത്രിക്കുവാൻ പുകയില കഷായം തളിക്കുന്നത് നല്ലതാണ്.
Ponticulothrips diospyrosi on finger for scale.
അവലംബം ↑ കർഷകർക്ക് വീണ്ടും ദുരിതം നെല്ലിന് ഇലപ്പേൻ, തോടുകൾ വറ്റുന്നു ↑
ഇലന്തൂർ ഇംഗ്ലീഷ് വിലാസം https://ml.wikipedia.org/wiki/Elanthur വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പത്തനംതിട്ട ജില്ലയിലെ ഒരു ഗ്രാമമാണ് ഇലന്തൂർ .
പത്തനംതിട്ട നഗരത്തിനും കോഴഞ്ചരി പട്ടണത്തിനും ഏകദേശം നടുവിലായാണ് ഇലന്തൂരിന്റെ സ്ഥാനം.
പത്തനംതിട്ട നഗരത്തിലേക്കും കോഴഞ്ചരി പട്ടണത്തിലേക്കും ഇലന്തൂരിൽ നിന്നുള്ള ദൂരം ഏകദേശം 6 കിലോമീറ്ററാണ്.
അതിനാൽ നഗരത്തിൻറെ എല്ലാവിധ സൗകര്യങ്ങളും ഗ്രാമത്തിൻറെ സൗന്ദര്യവും ഈ പ്രദേശത്ത് ലഭ്യമാണ്.
തിരുവല്ല - പത്തനംതിട്ട - കുമ്പഴ ഹൈവേ എന്നറിയപ്പെടുന്ന സംസ്ഥാന പാത - 7 കടന്നുപോകുന്നത്  ഇലന്തൂരിലൂടെയാണ്.
കാർഷിക വൃത്തിക്ക് പ്രാധാന്യമുള്ള ഒരു‍ ഫലഭൂയിഷ്ടമായ മലയോര പ്രദേശമണിത്.
നഗരവൽക്കരണത്തിൻറെ ഫലമായി ഇലന്തൂരിൽ പുതിയ വ്യാവസായീക സംരംഭങ്ങളും കെട്ടിടങ്ങളും ഉയരുന്നുണ്ട്.
പത്തനംതിട്ട ജില്ലയിൽ അതിവേഗം പുരോഗമിക്കുന്ന പ്രദേശങ്ങളിൽ ഒന്നാണ് ഇലന്തൂർ.
പത്തനംതിട്ട ജില്ലയിലെ കോഴഞ്ചരി താലൂക്കിൽ, ഇലന്തൂർ ബ്ളോക്ക് എന്ന പരിധിയിൽ വരുന്ന ഗ്രാമപഞ്ചായത്താണ് ഇലന്തൂർ ഗ്രാമപഞ്ചായത്ത്.
15.09 ചതുരശ്ര കിലോമീറ്റർ വിസ്തൃതിയുള്ള പഞ്ചായത്തിന്റെ വാർഡുകളുടെ എണ്ണം 13 ആണ്.
പഞ്ചായത്തിന്റെ അതിരുകൾ വടക്ക്-മല്ലപ്പുഴശ്ശേരി ഗ്രാമപഞ്ചായത്തും, കിഴക്ക്-നാരങ്ങാനം ഗ്രാമപഞ്ചായത്തും തെക്ക്-ചെന്നീർക്കര,പത്തനംതിട്ട മുനിസിപ്പാലിറ്റികളും പടിഞ്ഞാറ്-മല്ലപ്പുഴശ്ശേരി, മെഴുവേലി  ഗ്രാമപഞ്ചായത്ത്  എന്നിവയുമാണ്.
1171-ൽ ഇലന്തൂർ വില്ലേജ് യൂണിയൻ നിലവിൽ വരുകയും  1952 ൽ ഇന്നുള്ള വിധം പഞ്ചായത്ത് കമ്മിറ്റി നിലവിൽ വരുകയും തെരഞ്ഞെടുപ്പിലൂടെ കെ.കുമാർ പ്രസിഡന്റായി തെരഞ്ഞെടുക്കപ്പെടുകയുമുണ്ടായി.
ചെന്നീർക്കര സ്വരൂപവും, പന്തളവും, ആറൻമുളയും ചുറ്റും നിൽക്കുന്ന ഇലന്തൂരിന് ചരിത്രപരമായി സവിശേഷതകൾ അനവധിയുണ്ട്.
ആദ്യകാലസംസ്കാരത്തിന്റെ ഭാഗമായിരുന്ന നാഗാരാധനയും, കാവുകളും ഇപ്പോഴും ഇവിടെ നിലനിൽക്കുന്നു.
രണ്ടു പ്രധാന പുണ്യക്ഷേത്രങ്ങളായ  ആറൻമുളയേയും ഓമല്ലൂരിനേയും ബന്ധിപ്പിക്കുന്ന സഞ്ചാരമാർഗ്ഗം ഇലന്തൂരിലൂടെ കടന്നുപോയിരുന്നു.
അതുകൊണ്ടുതന്ന തീർത്ഥവാഹകസംഘങ്ങളുടേയും മോക്ഷാർത്ഥികളുടേയും ഒരു ഇടത്താവളം എന്നതിലുപരി പ്രകൃതി സൌന്ദര്യവും, സ്വച്ഛതയും ഇവിടുത്തെ സവിശേഷതകളായി ഇന്നും നിലനിൽക്കുന്നു.
രണ്ടു ചുമടുതാങ്ങികളും ഒരു വഴിയമ്പലവും ഇതിന്റെ സ്മാരകങ്ങളായി ഇന്നും നിലവിലുണ്ട്.
ഇലന്തൂരിലെ ആയിരത്തോളം വർഷം പഴക്കമുള്ള ക്ഷേത്രമാണ് ശ്രീഭഗവതികുന്ന് ദേവീക്ഷേത്രം.
ആയുർവേദത്തിന്റെ  ദൈവവും വിഷ്‌ണു അവതാരവുമായ ധന്വന്തരിയുടെ ക്ഷേത്രമാണ് മറ്റൊന്ന്.
പരിയാരത്താണ് ഇത് സ്ഥിതി ചെയ്യുന്നത്.
ലോക മനസ്സാക്ഷിയെ ഞെട്ടിച്ച നരബലി നടന്നത് ഇലന്തൂരാണ്.
തമിഴിന്റേയും സംസ്കൃതത്തിന്റേയും സ്വാധീനത്തിൽനിന്ന് മലയാളഭാഷ മോചിതമാവുന്നതിന് മുമ്പ് സ്വീകരിച്ച പദങ്ങളുടെ അവിശിഷ്ടങ്ങൾ ഈ ഗ്രാമത്തിന്റെ പേരിനെ ചൂഴ്ന്നു നിൽക്കുന്നു.
“ഊര് “ എന്ന പദം ചേർന്നു വരുന്ന ഇലന്തൂര് “ഇല്ലത്തൂര്” ആയിരുന്നു.
ബ്രാഹ്മണ സമൂഹത്തിന്റെ താവളമായിരുന്നു ഈ ഗ്രാമം.
പാണ്ഡ്യദേശത്തിൽനിന്നും പന്തളത്തു കുടിയേറി സിംഹാസനമുറപ്പിച്ച രാജവംശത്തിന്റെ സ്വപ്നഭൂമിയായിരുന്നു ഇവിടം.
കുന്നുകളും, താഴ്വരകളും കൈത്തോടുകളും ഏറെയുള്ള ഇവിടം സമ്പുഷ്ടമായ കൃഷിഭൂമിയായിരുന്നു.
ഭൂമിയുടെ ആധിപത്യം ബ്രാഹ്മണ-നായർ മേധാവിത്വത്തിന്റെ അധീശത്വത്തിലായിരുന്ന കാലത്തും വളരെ പ്രശ്സതമായ ഒരു കാർഷിക ചരിത്രം ഇലന്തൂരിന്നുണ്ട്.
എന്നാൽ എടുത്തുപറയത്തക്ക നാട്ടുപ്രമാണിയോ, പ്രതാപിയോ ഇവിടെ ഉണ്ടായിരുന്നില്ല.
ഭൂമി കൈവശമുണ്ടായിരുന്ന ഉടമകൾപോലും കാർഷികാഭിവൃദ്ധിയിൽ  മാത്രം ദത്തശ്രദ്ധരായിരുന്നതായി കാണാം.
കാർഷിക തൊഴിലാളികളെ ഇവിടെ ക്ഷണിച്ചുവരുത്തി താമസിപ്പിച്ചിരുന്നതായി തന്ന കരുതാം.
തന്മൂലം ഗ്രാമത്തിലെ കോളനികളുടെ എണ്ണം അത്ഭുതാവഹമാണ്.
കൃഷിപ്പണിക്ക് എത്തിയവർ കൂട്ടമായി താമസിക്കാൻ ആഗ്രഹിച്ചിരുന്നു എന്നതിന് തെളിവാണ് ഈ കോളനികൾ.
ചേരമാൻ പെരുമാളിന്റെ കാലത്ത് “പന്ത്രണ്ടുവാഴുന്നവരുടെ കൂട്ടത്തിലുള്ള” ചെങ്ങന്നൂർ അയ്യായിരത്തിൽപെട്ടതായിരുന്നു ഇലന്തൂർ.
ചേരമാൻ പെരുമാളൻമാരുടെ കാലശേഷം  നാട്ടുരാജ്യസ്ഥാപനവും, തുടർന്ന് പന്തളം രാജാവിന്റെ അധീനതയിലുമാണ് ഗ്രാമം നിലനിന്നത്.
രാജാവിന്റെ പ്രതിനിധിയും അദ്ദേഹത്തിന്റെയും, രാജ്യത്തിന്റേയും സുരക്ഷാക്രമീകരണങ്ങളും ഇവിടെ നിലനിന്നിരുന്നു.
‘കൊട്ടാരത്തിൽ’ എന്ന വീട്ടുപേര്  സൂചിപ്പിക്കുന്ന സ്ഥലത്ത് ആ രാജകീയോദ്യോഗസ്ഥൻ താമസിച്ചിരുന്നു.
‘കോട്ടയ്ക്കകം ‘എന്ന വീടിന്റെ സ്ഥാനത്ത് കോട്ട നിലനിന്നിരുന്നു.
ചുടുകാട്ടിൽ എന്ന സ്ഥലത്ത് ശ്മശാനവും ഉണ്ടായിരുന്നു.
നിരവധി കോവിലകങ്ങൾ നിലവിലുണ്ടായിരുന്ന ഇവിടുത്തെ ഒരു കോവിലകത്തിന്റെ കുലദേവതയാണ് ഈ ക്ഷേത്രത്തിലെ പ്രതിഷ്ഠ.
സർവ്വഹിന്ദുക്കൾക്കും പണ്ടുകാലം മുതൽ പ്രവേശനമുള്ള ക്ഷേത്രമാണിത്.
പ്രാചീനകലാരൂപമായ പടയണി ഇവിടുത്തെ പ്രധാന അനുഷ്ഠാനമാണ്.
കേരളത്തിലെ അപൂർവ്വം ധന്വന്തരീ ക്ഷേത്രങ്ങളിൽ ഒന്ന് ഇലന്തൂരിലാണ്.
പരിയാരത്തെ ധന്വന്തരി ക്ഷേത്രം ആയിരം വർഷത്തോളം പഴക്കമുള്ളതാണ്.
ഇലന്തൂരിലെ ഏറ്റവും പഴക്കമുള്ളതും പ്രശസ്തങ്ങളുമായ രണ്ടു മലകൾ നാമക്കുഴിയും-കൊട്ടതട്ടിയും ആണ്.
ഇവിടെ അജ്ഞാതവാസക്കാലത്ത് പാണ്ഡവർ പാർത്തിരുന്നതായി ഐതിഹ്യവുമുണ്ട്.
കൊല്ലവർഷം 993-ൽ പുന്നത്ര മാർദീവാന്ന്യാസോസ് കുരിശുവച്ച് കുർബ്ബാന അർപ്പിച്ച രണ്ടു പള്ളികൾ ഇലന്തൂരിലുണ്ട,് കുമാരനല്ലൂർ മാർത്തമറിയം  മാർത്തോമാ വലിയ പള്ളി  ദേവാലയവും പരിയാരം മാർത്തോമാ പഴയ പള്ളി  ദേവാലയവും.
കാരൂർ ഓർത്തഡോക്സ് പള്ളി, ഇലന്തൂർ സി.എസ്.ഐ പള്ളി, പരിയാരം സെന്റ് പോൾസ് മാർത്തോമാ പള്ളി, സെന്റ് പാട്രിക്ക്  കാത്തോലിക്കാപള്ളി, പുളിന്തിട്ട മാർത്തോമാ പള്ളി ഇവയും ഈ കാലഘട്ടത്തിൽ നിർമ്മിച്ചതാണ്.
കഴിഞ്ഞ നൂറ്റാണ്ടിൽ പടയണി എന്ന കലാരൂപത്തിന്റെ അഭിവൃദ്ധിക്ക് ചിറപ്പുറത്ത്  ആശാനും, താളമേള വിദ്വാനായി ഇടിയലേമുറി കേശവൻ നായരും പഞ്ചായത്തിന്റെ സംഭാവനകളാണ.
് കല്ലിൽ കൊച്ചുരാമൻ വൈദ്യൻ, പപ്പുകണിയാൻ എന്നിവർ നാടകത്തിന്റേയും, ചിത്രമെഴുത്തിന്റെയും ഉന്നമനത്തിനു പരിശ്രമിച്ചു.
കുമാർജി പ്രസിഡൻസി കോളേജിൽ പഠിക്കുമ്പോൾ മദ്രാസിലെത്തിയ ഗാന്ധിജിയുടെ ആഹ്വാനമനുസരിച്ച് ദേശീയ സ്വാതന്ത്യ്രസമരരംഗത്തേക്കു വന്നു.
തിരുവിതാംകൂറിൽ തിരിച്ചെത്തുകയും, തിരുവിതാംകൂർ കോൺഗ്രസ് കമ്മിറ്റി രൂപവത്കരിക്കുകയും, അതിന്റെ ആദ്യ സെക്രട്ടറിയാവുകയും ചെയ്തു.
തുടർന്ന് സ്വദേശാഭിമാനിയുടെ പത്രാധിപർ സ്ഥാനം രാജി വച്ചു.
ഗാന്ധിജിയുടെ കേരള സന്ദർശനവേളകളിൽ അദ്ദേഹത്തിന്റെ  പ്രസം
ഗപരിഭാഷകൻ കുമാർജി ആയിരുന്നു.
അങ്ങനെ മഹാത്മജി ഇലന്തൂർ സന്ദർശിക്കാനും കുമാർജി കാരണമായി.
തിരുവിതാംകൂർ രാജവംശം അനുവർത്തിച്ചുവന്ന ഭരണക്രമത്തിലുൾപ്പെട്ട മണ്ഡപത്തും വാതുക്കലിന്റെ ചെങ്ങന്നൂർ ആസ്ഥാനത്തിലും ഇലന്തൂർ ഉൾപ്പെട്ടിരുന്നു.
പത്തനംതിട്ട ജില്ലയിൽ കോഴഞ്ചരി താലൂക്കിൽ ജില്ലാ ആസ്ഥാനത്തിനു സമീപത്തായി ഇലന്തൂർ ഗ്രാമപഞ്ചായത്ത് സ്ഥിതി ചെയ്യുന്നു.
1982 വരെ കൊല്ലം ജില്ലയുടെ ഭാഗമായിരുന്ന പത്തനംതിട്ട താലൂക്കിൽ, 1937-ൽ ആണ് ഇലന്തൂർ പഞ്ചായത്ത് നിലവിൽ വന്നത്.
ഈ പഞ്ചായത്തിന്റെ തെക്ക് ചെന്നീർക്കര പഞ്ചായത്തും, കിഴക്കുഭാഗം പത്തനംതിട്ട മുനിസിപ്പാലിറ്റിയും, വടക്കുഭാഗം നാരങ്ങാനം പഞ്ചായത്തും, പടിഞ്ഞാറുഭാഗം മല്ലപ്പുഴശ്ശേരി പഞ്ചായത്തുമാണ് അതിരുകൾ തീർത്തിട്ടുള്ളത്.
ഉയരമുള്ള പ്രദേശങ്ങളും പാടങ്ങൾ ചേർന്ന മേഖലയും കുന്നുകളും ഉൾപ്പെടുന്ന ഭൂപ്രദേശം ഇവിടെ കാണാം.
ഇലന്തൂർ പഞ്ചായത്ത് പൂർണ്ണമായും ഒരു കാർഷികഗ്രാമമാണ്.
കുന്നുകളും, സമതലങ്ങളും, നെൽപ്പാടങ്ങളും, താഴ്വരകളും, നാമമാത്രമായ ചതുപ്പുനിലങ്ങളും ഉൾപ്പെട്ട മനോഹരമായ ഒരു കാർഷിക ഗ്രാമമാണ് ഇലന്തൂർ.
ഗ്രാമത്തിലെ ഏറ്റവും പഴക്കമുള്ള  ലഭ്യമായ സാഹിത്യശേഖരമാണ് പടയണി പാട്ടുകൾ.
വിവിധ ജാതി വിഭാഗങ്ങളിൽപ്പെട്ട കുടുംബങ്ങൾ പടയണിയോടനുബന്ധിച്ച് വിവിധ അനുഷ്ഠാനങ്ങൾ നിർവ്വഹിക്കുവാൻ ചുമതലപ്പെട്ടിരിക്കുന്നു.
ഇന്നും ഈ അവകാശങ്ങൾ അതുപോലെ നിലനിൽക്കുന്നു.
ദേശീയ പ്രസ്ഥാനവുമായി  ബന്ധപ്പെട്ട് മഹാത്മാഗാന്ധി, ജയപ്രകാശ് നാരായണൻ, കാന്തി ദേശായി തുടങ്ങിയ മഹാപുരുഷന്മാരുടെ സന്ദർശനത്താൽ ഇലന്തൂർ ഗ്രാമം ധന്യമാക്കപ്പെട്ടു.
ആത്മീയാചാര്യരും സാമൂഹ്യപരിഷ്കർത്താക്കളുമായ ശ്രീനാരായണഗുരു, ആഗമാനന്ദസ്വാമികൾ എന്നിവരുടെ പാദസ്പർശം ഇലന്തൂരിനെ പാവനമാക്കി തീർത്തു.
നൂറ്റാണ്ടുകൾക്കു മുൻപ് ആറമ്മുള കഴിഞ്ഞാൽ പിന്നെ ജനവാസമുള്ള ചുരുക്കം ചില പ്രദേശങ്ങളിൽ ഒന്നായിരുന്നു ഇലന്തൂർ.
ആറമ്മുള - അച്ചൻകോവിൽ ക്ഷേത്രങ്ങളെ ബന്ധിച്ചുകൊണ്ട് ഒരു കാനനപാത അന്നുണ്ടായിരുന്നു.
അനവധി നമ്പൂതിരി ഇല്ലങ്ങൾ ഒരു കാലത്ത് ഇലന്തൂരിൽ ഉണ്ടായിരുന്നു.
അങ്ങനെ ഇല്ലങ്ങളുടെ ഊര് എന്നത് ഇലന്തൂർ ആയി ലോപിച്ചതാണ് എന്ന് കരുതപ്പെടുന്നു (ഇല്ലം + ഊര് = ഇലന്തൂർ).
ഇലന്തൂരിൽ ജനവാസം തുടങ്ങിയ കാലത്തെപ്പറ്റി വ്യക്തമായ രേഖകളില്ല.
എന്നാൽ ഇലന്തൂർ ഭഗവതികുന്നു ക്ഷേത്രത്തിനു ആയിരത്തിലധികം വർഷങ്ങളുടെ പഴക്കമുള്ളതിനാൽ അതിനും മുൻപ് ഇവിടെ ജനവാസം ആരംഭിച്ചു എന്ന് അനുമാനിക്കാം.
ചരിത്രപ്രസിദ്ധമായ ഇലന്തൂർ ഭഗവതികുന്നു ക്ഷേത്രത്തിൽ വെച്ച് മലയാളത്തിലെ ആദ്യത്തെ പടയണി ആസ്പദമാക്കിയ സിനിമ പച്ചത്തപ്പ് ചിത്രീകരിച്ചത്.
ഹൈന്ദവരും ക്രൈസ്തവരുമാണിവിടുത്തെ പ്രധാന മതസ്തർ.
ശ്രീ ശുഭാനന്ദ ആശ്രമം, ശ്രീ ഗണപതി ക്ഷേത്രം, ശ്രീ ഭഗവതികുന്നു ദേവീ ക്ഷേത്രം, ധന്വന്തരി ക്ഷേത്രം  എന്നിവയാണ് പ്രധാന ഹൈന്ദവ ആരാധനാലയങ്ങൾ.
ശ്രീ ഭഗവതികുന്നു ദേവീ ക്ഷേത്രത്തിലെ പടേനി പ്രസിദ്ധമാണ്.
പത്തനംതിട്ട ജില്ലയിലെ ഏക ധന്വന്തരി ക്ഷേത്രമാണ് ഇലന്തൂരിൽ ഉള്ളത്.
മാർത്തോമ, ഓർത്തഡോൿസ്‌, സി എസ് ഐ, യാക്കോബായ, മലങ്കര കത്തോലിക്ക, പെന്തകോസ്ടൽ എന്നീ സഭകളിലെ വിശ്വാസികളാണ് ഇലന്തൂർ സ്വദേശികളായ ഭൂരിഭാഗം ക്രിസ്ത്യാനികളും.
നിരവധി സർക്കാർ പ്രാഥമീക വിദ്യാഭ്യാസ സ്ഥാപനങ്ങളും ഇംഗ്ലീഷ് മീഡിയം സ്കൂളുകളും  ഇലന്തൂരിലും പരിസര പ്രദേശങ്ങളിലുമായുണ്ട്.
ഉയരത്തിൽ ഏറെ വിദ്യാർത്ഥികൾ പഠിക്കുന്ന ഇലന്തൂർ ഗവൺമെന്റ് ഹയർ സെക്കണ്ടറി സ്കൂളും ഇടപ്പരിയാരം എസ് എൻ ഡി പി ഹൈസ്കൂളും ഉന്നത വിദ്യാഭ്യാസ സ്ഥാപനങ്ങളായ ഇലന്തൂർ ഗവൺമെന്റ് കോളേജും സെന്റ്‌  ജോൺസ്‌ മാനേജ്‌മെൻറ് കോളേജ് പ്രക്കാനത്ത് സ്ഥിതിചെയ്യുന്നു.
ഒരു സർക്കാർ നഴ്സിംഗ് കോളേജും ഇലന്തൂരിൽ ഉണ്ട്.
മഹാത്മാ ഗാന്ധി സർവ്വകലാശാലയുടെ അംഗീകാരമുള്ള ഒരു അദ്ധ്യാപക പരിശീലന കേന്ദ്രം ഇവിടെ സ്ഥിതിചെയ്യുന്നു(Teachers' Training College).
സ്വാതന്ത്ര സമരവും ഇലന്തൂരും
1937 ൽ മഹാത്മാ ഗാന്ധിയുടെ തിരുവിതാംകൂർ സന്ദർശനവേളയിൽ അദ്ദേഹം ഇലന്തൂരും സന്ദർശിക്കുകയുണ്ടായി, ഖാദിയുടെയും ചർക്കയുടെയും പ്രചാരണം നടത്തണമെന്ന ഗാന്ധിജിയുടെ ആഹ്വാനമുൾക്കൊണ്ട് ഗാന്ധി അനുയായിയായ ഖദർ ദാസ് ടി.പി ഗോപാലപിള്ള ഗാന്ധി ഖാദി ആശ്രമം 1941ൽ ഇലന്തൂരിൽ സ്ഥാപിച്ചു.
ആചാര്യ വിനോബാ ഭാവേ ഈ സ്ഥലം സന്ദർ‍ശിച്ചിട്ടുണ്ടു്.
സ്വദേശികൾ ചിത്രസഞ്ചയം നെൽപാടങ്ങൽക്കിടയിലൂടെയുള്ള  റോഡ്‌ ശ്രീ ഭഗവതികുന്നു ക്ഷേത്രത്തിൻറെ കെട്ടുകാഴ്ച, പിന്നിൽ കാണുന്നത് കാരൂർ സൈന്റ്റ്‌ പീറ്റർസ്  ഓർത്തഡോൿസ്‌ പള്ളി.
1 2 District Handbooksof Kerala,PATHANAMTHITTA - page 6,17 http://www.kerala.gov.in/district_handbook/Pathanam.pdf Archived 2008-09-16 at the Wayback Machine .
ഇലപൊഴിയും വനങ്ങൾ ഇംഗ്ലീഷ് വിലാസം https://ml.wikipedia.org/wiki/Deciduous ഇലപൊഴിയും വനങ്ങൾ ഇലകൾ പൊഴിഞ്ഞ ശേഷം മറ്റു പല ഇലപൊഴിയും മരങ്ങളെപ്പോലെ, Forsythia പൂക്കുന്നത് ഇലപൊഴിഞ്ഞ ശേഷമാണ്
സാധാരണയായി തണുപ്പുകാലത്തും വരണ്ട കാലാവസ്ഥകളിലും ഇലകളില്ലാതെ നിൽക്കുന്ന മരങ്ങളാണ്‌ ഇത്തരം വനങ്ങളിൽ ഉള്ളത്‌.
നിത്യഹരിതവനങ്ങളിൽനിന്നു വ്യത്യസ്തമായി ഇവയെ പരിഗണിക്കാം.
വേനലിനു ശേഷം മഴ തുടങ്ങുന്നതോടെ ജലലഭ്യത വർദ്ധിക്കുകയും ഇത്തരം വൃക്ഷങ്ങൾ പുതിയ ഇലകളോടെ പൂർവ്വതാരുണ്യം വീണ്ടെടുക്കുകയും ചെയ്യുന്നു.
പച്ച, ഇളംചുവപ്പ്‌, ചുവപ്പ്‌ മുതലായ പല നിറങ്ങളിൽ കുരുന്നിലകൾ ഉണ്ടാകുന്നു.
സാവധാനം കുരുന്നിലകൾ കടുംപച്ച നിറത്തിലുള്ള വലിയ ഇലകളായി മാറുന്നു.
മഴ കനക്കുന്നതോടുകൂടി വനഭൂമി വീണ്ടും പച്ച നിറത്തിലാകുന്നു.
വൃക്ഷങ്ങളിൽ പടർ ചെടികളുടെ ആവരണവും ഉണ്ടാകുന്നു.
ഈ അവസരത്തിൽ ഇലപൊഴിയും കാടുകളെ നിത്യഹരിത വനങ്ങളിൽ നിന്ന് തിരിച്ചറിയാൻ ബുദ്ധിമുട്ടാണ്‌.
ഇലപൊഴിയുന്ന വരണ്ട കാടുകൾ
വേനൽക്കാലത്ത് ഇല പൊഴിക്കുന്ന തരം വൃക്ഷങ്ങളും സസ്യങ്ങളും താരതമ്യേന കൂടുതലായി വളരുന്ന വരണ്ട കാടുകൾ ( deciduous forests ) ആണു് ഇലപൊഴിയുന്ന വരണ്ട കാടുകൾ.
ഉഷ്ണമേഖലയിലും മിതശീതോഷ്ണമേഖലയിലും മഞ്ഞു പെയ്യുന്ന ഉയർന്ന പർവ്വതപ്രദേശങ്ങളിലൊഴികെയുള്ള വനങ്ങളിൽ ഭൂരിഭാഗവും  ഇത്തരം കാടുകൾ ആണു്.
ഭൂമിയുടെ വിവിധ ഭാഗങ്ങളിൽ വ്യാപകമായി കാണാവുന്ന ഇത്തരം വനപ്രദേശങ്ങൾക്കു് പല ഘടകങ്ങളാലും  വ്യത്യസ്തമായ പരിസ്ഥിതിസാഹചര്യങ്ങൾ കാണാം.
മണ്ണിന്റെ ഘടനയും സ്വഭാവവും, ഈർപ്പം, നീർവാർച്ച, ഉപതലങ്ങളിൽ പുലരുന്ന മറ്റു സസ്യജന്തുജാലങ്ങൾ, വർഷപാതം തുടങ്ങിയവയെല്ലാം ഇത്തരം വനങ്ങളുമായി പരസ്പരം ബന്ധപ്പെട്ടും സ്വാധീനിച്ചും നിലനിൽക്കുന്നു.
ഇലപൊഴിയുന്ന ശൈത്യമേഖലാവനങ്ങൾ
വേനൽച്ചൂടിൽ ഇല പൊഴിക്കുന്ന കാടുകൾ പോലെത്തന്നെ, ശൈത്യമേഖലാ പ്രദേശങ്ങളിലും സമാനമായ വനപ്രദേശങ്ങളുണ്ടു്.
പക്ഷേ ജലലഭ്യതയ്ക്കും ഈർപ്പത്തിനും പകരം ഇവയുടെ ഇല പൊഴിക്കുന്ന സ്വഭാവത്തിനു കാരണം അന്തരീക്ഷോഷ്മാവിൽ വരുന്ന ഭീഷണമായ കുറവാണു്.
ഇല പൊഴിയ്ക്കുന്നതുകൊണ്ട് വൃക്ഷങ്ങൾക്കുണ്ടാവുന്ന പ്രയോജനം
മഴ കുറവുള്ള സമയങ്ങളിൽ ഇല പൊഴിക്കുന്നതുകൊണ്ട് ഇത്തരം സസ്യജാതികൾക്കു് പല പ്രയോജനങ്ങളുമുണ്ടു്.
സ്വേദനത്തിലൂടെ വമ്പിച്ച തോതിൽ നഷ്ടമാവുന്ന ജലത്തിന്റെ അളവു കുറയ്ക്കാൻ ഇലകൾ പൊഴിഞ്ഞുപോവുന്നതു് സഹായിക്കുന്നു.
മണ്ണിൽ വീണു ജീർണ്ണിക്കുന്ന പഴയ ഇലകൾ അടുത്ത മഴക്കാലത്തു് മണ്ണിൽ തന്നെ അടിഞ്ഞുതീരുകയും അതുവഴി, വൃക്ഷത്തിനു വീണ്ടും ഉപയോഗിക്കാനാവുന്ന സ്വാഭാവിക വളമായി മാറുകയും ചെയ്യുന്നു.
അതേ സമയത്തുതന്നെ ആരോഗ്യമുള്ള പുതിയ ഇലകൾ രൂപം പ്രാപിക്കുകയും വൃക്ഷം അതിന്റെ പൂർവ്വതാരുണ്യം വീണ്ടെടുക്കുകയും ചെയ്യും.
ഇതിനും പുറമേ, ഇത്തരം മിക്ക വനങ്ങളിലേയും വൃക്ഷങ്ങൾ ഇല പൊഴിയുന്ന അവസരങ്ങളിലാണു് പുഷ്പിക്കുന്നതു്.
വിവിധ നിറങ്ങളിലുള്ള അവയുടെ പൂക്കൾ ഇലകളില്ലാത്ത ചുറ്റുപാടിൽ കൂടുതൽ ദൃശ്യവും പ്രകടവുമാണു്.
ഷഡ്പദങ്ങളിലൂടെ നടക്കുന്ന പരപരാഗണം വർദ്ധിക്കാൻ ഈ പ്രത്യേകത സഹായിക്കുന്നു.
ഇലപൊഴിയുന്ന വരണ്ട കാടുകൾ ഇംഗ്ലീഷ് വിലാസം https://ml.wikipedia.org/wiki/Tropical_and_subtropical_dry_broadleaf_forests ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ട്രിനിഡാഡ് ആൻഡ് ടൊബാഗോയിലെ വരണ്ട കാട്.
ഇലപൊഴിയുന്ന വൃക്ഷങ്ങളാണിവിടെയുള്ളത് എന്ന് കാണാവുന്നതാണ്.
മഴ കുറവുള്ള പ്രദേശങ്ങളിലാണ് വേനൽക്കാലത്ത് ഇല പൊഴിക്കുന്ന വരണ്ട കാടുകളുള്ളത്.
വേനൽക്കാലത്ത് ഇല പൊഴിക്കുന്ന തരം സസ്യങ്ങൾ താരതമ്യേന കൂടുതലായി വളരുന്ന വരണ്ട കാടുകളാണിവ ( deciduous forests ).
ഉഷ്ണമേഖലയിലും മിതശീതോഷ്ണമേഖലയിലും മഞ്ഞു പെയ്യുന്ന ഉയർന്ന പർവ്വതപ്രദേശങ്ങളിലൊഴികെയുള്ള വനങ്ങളിൽ ഭൂരിഭാഗവും  ഇത്തരം കാടുകളാണു്.
ഭൂമിയുടെ വിവിധ ഭാഗങ്ങളിൽ വ്യാപകമായി കാണാവുന്ന ഇത്തരം വനപ്രദേശങ്ങൾക്കു് വ്യത്യസ്തമായ പരിസ്ഥിതിസാഹചര്യങ്ങളാണുള്ളത്.
ഇതും കാണുക ഇലപൊഴിയും വനങ്ങൾ അവലംബം
ഇലപ്പുള്ളി രോഗം സെർക്കോസ്പോറ കാപ്സിസി മൂലം ഇലപ്പുള്ളി രോഗം ബാധിച്ച ഇല
വിവിധ തരം സൂക്ഷ്മാണുക്കളുടെ പ്രവർത്തന ഫലമായി സസ്യങ്ങളെ ബാധിക്കുന്നതാണ് ഇലപ്പുള്ളി രോഗം ( Leaf spots ).
പ്രധാനമായും പരാദ ഫംഗസുകളും ബാക്ടീരിയകളുമാണ് രോഗകാരണം.
ചില കീടങ്ങളുണ്ടാക്കുന്ന നാശവും ഇലപ്പുള്ളിരോഗ ലക്ഷണങ്ങൾ കാണിക്കാറുണ്ട്.
ഈ രോഗം സസ്യങ്ങളെ മാരകമായി ബാധിക്കാറില്ലെങ്കിലും ഇലപൊഴിയുന്നതിന് കാരണമാകാറുണ്ട്.
ഇലകളുടെ ഭംഗി നഷ്ടപ്പെടുന്നതിനാൽ പുഷ്പക്കൃഷിയെ ബാധിക്കുന്നു .
ഇലകളിലെ നിറവ്യത്യാസമാണ് ലക്ഷണങ്ങളിൽ പ്രധാനം.
നരച്ച നിറമോ കറുപ്പോ ഉള്ള പുള്ളിക്കുത്തുകൾ പ്രത്യക്ഷപ്പെടുന്നു.
ചിലപ്പോൾ ഇത്തരം പുള്ളിക്കുത്തുകൾ ഒന്നുചേർന്ന് ഇല മുഴുവനായും നിറം മാറുന്നു.
കാങ്കർ എന്ന രോഗാവസ്ഥയും ഉണ്ടാവാം.
ഈർപ്പം കൂടുതലായി നിൽക്കുന്ന സസ്യങ്ങളിൽ രോഗം കൂടുതലായി പ്രകടമാവുന്നു.
പൊഴിഞ്ഞു വീഴുന്ന ഇലകളിൽ നിന്നും രൂപപ്പെടുന്ന സ്പോറുകൾ , കാറ്റ് വഴിയും ജലം വഴിയും മറ്റു ഭാഗങ്ങളിലെ സസ്യങ്ങളിലേക്ക് കൂടി പടരുന്നു.
പല സസ്യങ്ങളും ഇലപ്പുള്ളി രോഗത്തെ തനിയെ പ്രതിരോധിക്കുന്നു.
എന്നാൽ, തുടർച്ചയായി ഏതാനും  വർഷങ്ങൾ രോഗബാധയുണ്ടായാൽ ചെടിയെ പ്രതികൂലമായി ബാധിക്കുന്നു.
രോഗം ബാധിച്ച ഇലകളെ നീക്കം ചെയ്ത് രോഗപ്പകർച്ച നിയന്ത്രിക്കാം.
ഈർപ്പം കുറച്ച് രോഗബാധയെ നിയന്ത്രിക്കാം.
ഇത്തരം സസ്യങ്ങളിൽ ചെടിത്തലപ്പിലെ ജലസേചനം ഒഴിവാക്കണം.
സസ്യത്തിന്റെ ആരോഗ്യ സംരക്ഷണം രോഗബാധ തടയാൻ സഹായിക്കും.
തഴച്ചുവളരുന്ന തളിരിലകളെയാണ് രോഗം കൂടുതലായി ബാധിക്കുന്നത്.
അമിതമായ വളപ്രയോഗം രോഗകാരികൾ പെരുകുന്നതിന് ഒരു കാരണമാണ്.
കുമിൾനാശിനി ഉപയോഗിച്ച് രോഗം നിയന്ത്രിക്കാം.
മാരകമായ തരത്തിൽ രോഗം ബാധിക്കുന്നുവെങ്കിൽ രോഗകാരിയെ തിരിച്ചറിഞ്ഞ് കുമിൾനാശിനി പ്രയോഗിച്ചാൽ, പുതിയ ഇലകളെ രോഗപ്പകർച്ചയിൽ നിന്നും സംരക്ഷിക്കാം.
ബോർഡോമിശ്രിതം ഉപയോഗിക്കാറുണ്ട്.
പ്രതിരോധശേഷിയുള്ള ഇനങ്ങൾ നട്ടുപിടിപ്പിക്കുകയാണ് മറ്റൊരു പ്രതിവിധി.
ഇലപ്പുള്ളി രോഗം ബാധിച്ച ഇലകൾ അവലംബം
ഇലപൊഴിക്കുന്ന ഈർപ്പമുള്ള വനങ്ങൾ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 നവംബർ മുതൽ തുടരുന്നു.
സ്വാഭാവിക ജലസ്രോതസ്സുകളുള്ളതും മഴ കുറവുള്ളതുമായ വനങ്ങളിലാണ് ഇത്തരം വനങ്ങൾ കാണുന്നത്.
പുഴയുടേയും തടാകത്തിന്റേയും മറ്റും കരകളിലാണ് ഇതു കാണപ്പെടുന്നത്.
ഇലപ്പൊങ്ങ് ഇംഗ്ലീഷ് വിലാസം https://ml.wikipedia.org/wiki/Hopea_glabra ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിൽ കാണപ്പെടുന്ന പൊങ്ങുവർഗ്ഗത്തിൽ ഉൾപ്പെടുന്ന ഒരിനം വന്മരമാണ് ഇലപ്പൊങ്ങ് (ശാസ്ത്രീയനാമം: Hopea glabra ).
കാരപ്പൊങ്ങ് എന്നും അറിയപ്പെടുന്നു.
ഡിപ്റ്റെറോകാർപേസീ സസ്യകുടുംബത്തിൽ ഉൾപ്പെടുന്ന ഈ വൃക്ഷം ഐ.യു.സി.എൻ. ചുവന്ന പട്ടിക പ്രകാരം വംശനാശത്തിന്റെ വക്കിലാണ് പശ്ചിമഘട്ടത്തിൽ പ്രത്യേകിച്ച് നീലഗിരിമലയിലും അഗസ്ത്യമലയിലുമാണ് ഇവ കൂടുതലായുള്ളത് .
ഇലപ്പൊങ്ങ് ഏകദേശം 20 മീറ്റർ വരെ ഉയരത്തിൽ വളരുന്നു .
ഈർപ്പവും സൂര്യതാപവും മിതമായ പ്രദേശത്തു മാത്രമേ ഇലപ്പൊങ്ങ് വളരുന്നുള്ളു.
ഇലകൾക്ക് ശരാശരി 9 സെന്റീമീറ്റർ നീളവും 3 സെന്റീമീറ്റർ വീതിയും ഉണ്ടാകുന്നു.
ജനുവരി മുതലാണ് സസ്യം പുഷ്പിക്കുന്നത്.
നേർത്ത മഞ്ഞ നിറത്തിൽ കാണപ്പെടുന്ന പൂക്കൾക്ക് അഞ്ചുവീതം ദളങ്ങളും ബാഹ്യദളങ്ങളും കാണപ്പെടുന്നു.
ഇവയിൽ നിരവധി സ്വതന്ത്രങ്ങളായ കേസരങ്ങൾ ഉണ്ട്.
ഫലത്തിനുള്ളിൽ ഒരു വിത്തു മാത്രമാണുള്ളത് .
വിത്തിനു ജീവനക്ഷമത കുറവാണ്.
വനത്തിൽ സ്വാഭാവികമായ പുനരുത്ഭവം കുറഞ്ഞ നിരക്കിലാണ് നടക്കുന്നത്.
അതിശൈത്യവും കഠിന വരൾച്ചയും വൃക്ഷത്തിനു താങ്ങാനാവില്ല.
തടിക്ക് ഭാരവും ബലവും ഉണ്ടെങ്കിലും ഈട് കുറവാണ്.
പലക പൊട്ടിപ്പോകുന്നതിനാൽ കട്ടി ഉരുപ്പടി ഉപയോഗിക്കുന്ന ആവശ്യങ്ങളിൽ തടി ഫർണിച്ചർ നിർമ്മാണത്തിനു ഉപയോഗിക്കുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.biotik.org/india/species/h/hopeglab/hopeglab_en.html Archived 2010-07-25 at the Wayback Machine .
വിക്കിസ്പീഷിസിൽ Hopea glabra എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ഇലന്തൂർ നരബലി കേസ്
ഇന്ത്യൻ സംസ്ഥാനമായ കേരളത്തിലെ പത്തനംതിട്ട ജില്ലയിലെ ഇലന്തൂർ ഗ്രാമത്തിൽ മനുഷ്യബലി ആചാരങ്ങളുടെ ഭാഗമായി രണ്ട് സ്ത്രീകളെ പീഡിപ്പിക്കുകയും കൊലപ്പെടുത്തുകയും ചെയ്ത കുറ്റകൃത്യത്തെയാണ് 2022 ഇലന്തൂർ മനുഷ്യബലി കേസ് പരാമർശിക്കുന്നത്.
കേരള പോലീസിന്റെ തുടർച്ചയായ അന്വേഷണത്തിൽ എറണാകുളം ഗാന്ധിനഗർ സ്വദേശിയും കുപ്രസിദ്ധ കുറ്റവാളിയും മന്ത്രവാദിയുമായ മുഹമ്മദ് ഷാഫി, പത്തനംതിട്ട ഇലന്തൂർ നിവാസിയായ ഭഗവൽ സിംഗ്, ഭാര്യ ലൈല എന്നിവരെ അറസ്റ്റ് ചെയ്തു.
കുടുംബത്തിൽ നിന്ന് അകന്ന് താമസിച്ചിരുന്ന ലോട്ടറി ടിക്കറ്റ് വിൽപ്പനക്കാരായ റോസ്ലിൻ, പത്മ എന്നിവരായിരുന്നു ഇരകൾ.
മനുഷ്യബലിയുടെ പേരിലാണ് കൊലപാതകങ്ങൾ നടന്നതെന്നും നരഭോജനം ഉൾപ്പെട്ടതായും റിപ്പോർട്ട് ചെയ്യപ്പെട്ടതിനാൽ ഈ കേസ് മാധ്യമശ്രദ്ധ നേടി.
എറണാകുളം കടവന്ത്ര സ്വദേശിയ പത്മം എന്ന ലോട്ടറി വിൽപ്പനക്കാരിയെ കാണാനില്ലെന്ന കുടുംബത്തിന്റെ പരാതിയിൽ നടന്ന അന്വേഷണത്തിലാണ് കേരളത്തെ നടുക്കിയ ദുർമന്ത്രവാദക്കൊല പുറത്തുവരുന്നത്.
എറണാകുളത്ത് കാലടിയിലും കടവന്ത്രയിലും ലോട്ടറി വിൽപ്പന നടത്തിയിരുന്ന രണ്ട് സ്ത്രീകളെ തട്ടിക്കൊണ്ടുപോയി ക്രൂരമായ കൊലപാതകത്തിന് ഇരയാക്കിയെന്നാണ് പൊലീസ് നിഗമനം.
പത്തനംതിട്ട ഇലന്തൂരിൽ തിരുമ്മൽ ചികിൽസാ കേന്ദ്രം നടത്തുന്ന ഭഗവൽ സിംഗും ഭാര്യ ലൈലയും ചേർന്നാണ് സാമ്പത്തിക അഭിവൃദ്ധിക്കുള്ള നരബലി എന്ന രീതിയിൽ രണ്ട് സ്ത്രീകളെ കഴുത്തറുത്ത് കൊന്ന് ശരീരഭാഗങ്ങൾ കഷ്ണങ്ങളായാണ് വീട്ടുപറമ്പിൽ കുഴിച്ചിട്ടത്.
കാലടി സ്വദേശിയായ റോസ്ലിൻ, കടവന്ത്ര പൊന്നുരുന്നി സ്വദേശി പത്മം എന്നിവരാണ് കൊല്ലപ്പെട്ടത്.
തിരുവല്ല എലന്തൂർ സ്വദേശി ഭഗവൽ സിംഗിനും ഭാര്യ ലൈലയ്ക്കും ദുർമന്ത്രവാദത്തിന്റെ ഭാഗമായി കൊലചെയ്യാൻ സ്ത്രീകളെ എറണാകുളത്ത് നിന്ന് തിരുവല്ലയിൽ എത്തിച്ച് നൽകിയത് പെരുമ്പാവൂർ സ്വദേശിയായ ഷിഹാബ് എന്ന റഷീദ് ആണ്.
ഷിഹാബ് എന്ന റഷീദിനെ കസ്റ്റഡിയിലെടുത്തതിന് പിന്നാലെയാണ് ഇരട്ടക്കൊലയുടെ ചുരുളഴിഞ്ഞത്.
കടവന്ത്ര സ്വദേശി പത്മയുടെ മകനാണ് അമ്മയെ കാണാനില്ലെന്ന പരാതിയുമായി സെപ്തംബർ 27ന് പൊലീസിനെ സമീപിച്ചത്.
സെപ്റ്റംബർ 27 ന് തുടങ്ങിയ അന്വേഷണത്തെ തുടർന്നാണ് വിവരങ്ങൾ പുറത്ത് വന്നത്.
സ്ത്രീകളുടെ മൊബൈൽ ടവർ ലൊക്കേഷൻ കേന്ദ്രീകരിച്ചായിരുന്നു പോലീസ് അന്വേഷണം.
തുടർന്ന് തിരുവല്ലക്കാരായ ദമ്പതികളും പെരുമ്പാവൂരുകാരനായ ഏജന്റും അറസ്റ്റിലാവുകയായിരുന്നു.
ഇലന്തൂർ ബ്ലോക്ക് പഞ്ചായത്ത്
പത്തനംതിട്ട ജില്ല യിൽ കോഴഞ്ചേരി താലൂക്കിലാണ് 106.22 ചതുരശ്രകിലോമീറ്റർ വിസ്തീർണ്ണമുള്ള ഇലന്തൂർ ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഇലന്തൂർ ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
ഓമല്ലൂർ ഗ്രാമപഞ്ചായത്ത് ചെന്നീർക്കര ഗ്രാമപഞ്ചായത്ത് ഇലന്തൂർ ഗ്രാമപഞ്ചായത്ത് ചെറുകോൽ ഗ്രാമപഞ്ചായത്ത് കോഴഞ്ചേരി ഗ്രാമപഞ്ചായത്ത് മല്ലപ്പുഴശ്ശേരി ഗ്രാമപഞ്ചായത്ത് നാരങ്ങാനം ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല പത്തനംതിട്ട താലൂക്ക് കോഴഞ്ചേരി വിസ്തീര്ണ്ണം 106.22  ചതുരശ്ര കിലോമീറ്റർ ജനസംഖ്യ 105,476 പുരുഷന്മാർ 50,509 സ്ത്രീകൾ 54,967 ജനസാന്ദ്രത 993 സ്ത്രീ : പുരുഷ അനുപാതം 1088 സാക്ഷരത 97.05% വിലാസം
ഇലന്തൂർ ബ്ലോക്ക് പഞ്ചായത്ത് നെല്ലിക്കാല - 689648 ഫോൺ : 0468 2362036 ഇമെയിൽ‍‍ : bdoelr@gmail.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/elanthoorblock/ Archived 2016-03-04 at the Wayback Machine .
കാനം (ചലച്ചിത്രം)
പ്രശസ്ത ഡോക്യുമെന്ററി സംവിധായകനും പരിസ്ഥിതി ആക്ടിവിസ്റ്റുമായ ബാബു കാമ്പ്രത്തിന്റെ ഡോക്യുമെന്ററി സിനിമയാണ് '''കാനം: മരിക്കും മുമ്പ് ഒരു കുന്ന് ക്യാമറയോട് ജീവിതം പറയുന്നു''' , .
ഗോവയിൽ നടന്ന 39ാമത് രാജ്യാന്തര ചലച്ചിത്രമേളയുടെ ഹ്രസ്വചിത്ര വിഭാഗത്തിൽ ഏറ്റവും ശ്രദ്ധിക്കപ്പെടുകയും കേരള ചലച്ചിത്ര അക്കാദമി തിരുവനന്തപുരത്ത് നടത്തിയ രണ്ടാമത് രാജ്യാന്തര ഡോക്യുമെൻററി, ഹ്രസ്വചിത്രമേളയിൽ മികച്ചഡോക്യുമെന്ററിക്കുള്ള അവാർഡ്നേടുകയും ചെയ്ത ചിത്രമാണ്ഇത് , .
സംസ്ഥാന ടെലിവിഷൻ അവാർഡും പ്രശസ്തമായ വാതാവരൺ പരിസ്ഥിതി ചലച്ചിത്രോൽസവ പുരസ്കാരവും ഈ ചിത്രം നേടി ..
കാനം രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/Kanam_Rajendran
2015 മുതൽ 2023 വരെ സി.പി.ഐയുടെ കേരള സംസ്ഥാന സെക്രട്ടറിയായിരുന്നു കാനം രാജേന്ദ്രൻ (ജനനം : 10 നവംബർ 1950 - മരണം : ഡിസംബർ 8 2023) സി.പി.ഐ നേതാവും എ ഐ ടി യു സിയുടെ മുൻ സംസ്ഥാന സെക്രട്ടറിയുമായിരുന്നു.
ഏഴും എട്ടും കേരള നിയമ സഭകളിലെ അംഗമായിരുന്നു.
2023 ഡിസംബർ 8 ന് പ്രമേഹരോഗ സങ്കീർണ്ണതകൾ മൂലം 73-ാം വയസ്സിൽ അന്തരിച്ചു.
എറണാകുളത്തെ അമൃത ആശുപത്രിയിൽ വച്ചാണ് അന്ത്യം സംഭവിച്ചത്.
ഹൃദയസ്തംഭനമാണ് മരണകാരണം.
കോട്ടയം ജില്ലയിലെ വാഴൂർ താലൂക്കിലെ കാനം എന്ന ഗ്രാമത്തിൽ വി.കെ. പരമേശ്വരൻ നായരുടെയും ചെല്ലമ്മയുടേയും മകനായി 1950 നവംബർ 10-ന് ജനിച്ചു.
പ്രാഥമിക വിദ്യാഭ്യാസത്തിന് ശേഷം കോട്ടയം സി.എം.എസ് കോളേജ്,ബസേലിയൂസ് കോളേജ് എന്നിവിടങ്ങളിൽ നിന്ന് ബിരുദം നേടി.
എഴുപതുകളിൽ വിദ്യാർത്ഥി രാഷ്ട്രീയത്തിലൂടെ കാനം രാഷ്ട്രീയരംഗത്ത് പ്രവേശിക്കുന്നത്.
1982,1987 എന്നീ വർഷങ്ങളിൽ വാഴൂർ നിന്ന് നിയമസഭാംഗമായി തെരഞ്ഞെടുക്കപ്പെട്ടു.